
​Lekhak ke baare mein

mustapha gadalla ek misr-amerikee svatantr ijiptolojist hain, jinaka janm 1944 mein misr ke kaahira mein hua tha. unake paas kaahira vishvavidyaalay se sivil injeeniyaring mein vigyaan snaatak kee digree hai.

apane bachapan se hee, gadalla ne nirantar adhyayan aur anusandhaan ke maadhyam se, junoon ke saath apanee praacheen misr kee jadon ka peechha kiya. 1990 ke baad se, unhonne apana saara samay shodh aur lekhan ke lie samarpit aur kendrit kiya hai.

gadalla praacheen misr ke itihaas aur sabhyata ke vibhinn pahaluon aur duniya bhar mein isake prabhaavon ke baare mein antararaashtreey star par prashansit baees prakaashit pustakon ke lekhak hain. isake alaava vah praacheen misr ke sateek, shikshaaprad adhyayan ke lie ek malteemeediya sansaadhan kendr sanchaalit karata hai, jo ek aakarshak, vyaavahaarik aur dilachasp tareeke se prastut kiya jaata hai jo aam janata ke lie apeel karata hai.

vah tehutee risarch phaundeshan ke sansthaapak the, jise baad mein das se adhik bhaashaon mein bahubhaashee misr ke gyaan kendr (https://www.aigyptianwisdomchaintair.org) mein shaamil kiya gaya tha. vah onalain misr ke rahasyamay vishvavidyaalay (https://www.aigyptianmystichalunivairsity.org) ke sansthaapak aur pramukh bhee hain. ek aur chal rahee gatividhi aaeesis raij opareta jaisee pradarshan kala pariyojanaon ka nirmaan aur utpaadan rahee hai; jald hee horas da inishietiv aapareta dvaara peechha kiya jaega; saath hee any prodakshans.

​Prastaavnaa

Lagbhag sabhi Misri-puraatatvshaastri, Pracheen Misr ke lekhan tathaa anye abhivyakti ke saadhanon (kala, vaastukala,...aadi) men vyakt vichaaron aur vishvaason ki samajhne ki koshish kiye binaa hi uski vyaakhyaa karte rhe hain, aur aisaa aaj bhi kar rhe hain. Unki vyaakhyaaen hameshaa satahee huaa karti hain, jo unki purvdhaaranaaon tathaa bhraantiyon ko darshaati hain, aur Pracheen Misr ko aadim tathaa aadhunik paschimi jag ki tulnaa men pichdda huaa pradarshit karti hain. Karib aadhaa shataabdi pehle, Alexander Piaankof ne 1954 men prakaashit apni pustak, ‘the tomb of remeses VI, men nimnlikhit shabdon dvaaraa Misri puraatatvshaastr ki kharab sthiti ko abhivayakt kiyaa thaa:


“praarambhik Misri puraatatvshaastriyon ke liye yeh dharm atyaadhik rahasym aur goodh thaa. Unhonne isse Father Kirchar ki aankhon se dekhaa. Jiski tatkaal pratikriyaa yeh hui ki aise dharm men vidvaanon ki roochi jaati rahi aur unhonne dhaarmik granthon ko keval apne bhaashaa-itihaas sambandhi anusndhaan ke liye ek strot bhar maanaa.

Jabardast aalochnaa ke dabaav men, lekhon ko vighatit kiyaa gayaa aur unki utpatti kaa utsuktaa ke saath adhyyan kiyaa gayaa...dhaarmik rachanaaon ke aantrik moolyon ko behad soche samjhe aur Yojanabaddh tareeke se najarandaaj kr diyaa gayaa, jiske parinaamsvaroop asthaayi roop se veh gum hokar reh gye. Chaimpoliyen ke baad ke Misri vidvaanon ne maanav itihaas ke Pracheentam dhaarmik vidyaa ko mukhyee roop se tihaasik aankdonn ke ek vikrit sangrah ke roop men dekhaa, jinki kadiyaan jod-jod kar Misr ke Pracheen itihaas ko fir se vyavsthit karne men unhonne apnaa saaraa jeevan samarpit kar diyaa.“


Yeh vikriti ko theek karne kaa samye hai.

Yeh pustak, 2001 men prakaashit pustak Egyptian Cosmology: the animated universe, ke dvitiye sanskran ke sanshodhit aur vistaarit, teesre angreji sanskran kaa Hindi anuvaad hai.

Pehlaa angreji sanskran (1997), Egyptian Cosmology: the absolute harmony, ke naam se chapaa thaa, jise baad men pustak ki vistrit saamgri ko behtar tareeke se pratibimbit karne ke liye parivartit kar diyaa gyaa.

Yeh pustak brahmaand, srishti, vigyaan aur darshan ki prakriti ke baare men hamaari aadhunik samajh ke saath Misr ki brahmaand sambandhi avadhaaranaaon ke vyavhaariktaa kaa adhyyan karti hai. Misr kaa brahmaand vigyaan, maanaviye, snbaddh, vyaapak, susangat, taarkik, vishleshnaatamk, aur tarksangat hai. Paathak Misr ki brahmaandiye urjaa- aavyuh ki avdhaaranaa ke baare men jaanenge, ki saamaajik aur raajnitik dhaanche kis prakaar se brahmaand kaa ek pratibimb huaa karte the aur kis prakaar se nau brahmaandiye kshetron men paarasparik antahkriyaa hoti thi ... ityaadi.

Is pustak kaa uddeshye hai, ki gair visheshhagye paathkon ke liye saral bhaashaa men thhos gyaan par aadhaarit jaankaari pradaan ki jaaye. Takniki shabdon ko kam se kam rakhaa gaya hai. Shabdsoochi men inki vyaakhyaa jitni ho sake utni gair-takniki rakhi gyi hai. Is pustak ko paanch bhaagon men baantaa gyaa hai, jismen kul 17 Adhyaay hain.

Bhaag I: Misr kaa rahasyamye ekeshvarvaad men ek Adhyaay hai:

Adhyaay 1: sabse adhik dhaarmik Adhyaay men atidhaarmik Misri logon ke ekeshvarvaad ke gehre rahasyamye arth ke saath hi unke brahmaandiye chetnaa ki sameekshaa ko samaavisht kiyaa jayega.

Bhaag II: Srishti ke siddhaant men do Adhyaay hain—2 aur 3:

Adhyaay 2: Brahmaand ki praandaayi urjaa waale Adhyaay men jagat ki srishti se purv ki avasthaa aur srijan chakr ki praandaayi Divye urjaa ke baare men Misriyon ki vaigyaanik samajh ko shaamil kiyaa jayega.

Adhyaay 3: Srijan prakriyaa kaa Misri vrittaant men srijan chakr ke tin praathmik charnon ki sameekshaa ko samaavisht kiyaa jayega.

Bhaag III: Srishti ke sankhyaatamak code men Adhyaay 4 se lekar Adhyaay 13 tak kul das Adhyaay hain:

Adhyaay 4: Srijan prakriyaa ki ankvidyaa men Pracheen Misr ke sankhyaatamk rahasyevaad ko samajhaa jaayega tathaa sankhyaa do, teen aur paanch kaa vishleshan kiyaa jaayega.

Adhyaay 5: Dvaitvaadi prakriti men srijan ki dvaitvaadi prakriti ko shaamil kiyaa jaayega tathaa Pracheen Misri pranaali ke 14 vibhinn anuprayogon kaa vishleshan kiyaa jaayega.

Adhyaay 6: Teen—ek sanyukt trimurti men is pehli visham sankhyaa (ek sankhyaa nhin hai) ko shaamil kiyaa jaayega, tathaa brahmaand men trimurti ke triaayaami shaktiyon ke mehtav evam Pracheen Misri pranaali men is siddhaant ke kuch anuprayogon par prakaash daalaa jaayega.

Adhyaay 7 se lekar 13 tak men sankhyaa chaar se lekar das tak ke rehasayamye pehluon ko sametaa jaayega.

Bhaag IV: Jaisaa upar vaisaa niche men do Adhyaay hain—14 aur 15:

Adhyaay 14: Maanav—brahmaand kaa pratiroop men bataayaa jaayega ki maanav ke shaaririk aur aadhyaatamik avayv, kis prakaar samast srishti ki ek chhavi hain.

Adhyaay 15: Khagoliyee Chetnaa men Pracheen Misr ke khagol vigyaan tathaa samye gananaa ke unnat gyaan ko samaavisht kiyaa jaayega, jismen raashi chakr aur Sotheek chakr; ke saath-saath (saat) daayron ke saamanjasye ki prakriti aur uske paalan men aam bhaagidaari ke baare men bataayaa jaayega. 

Bhaag V: Nashvar se anashvar ki or men do Adhyaay hain—16 aur 17:

Adhyaay 16: hmaari saansaarik yaatraa men ek vyakti ke Divye strot ke saath ekaakar hone ke liye sufi mat, Kimiyaa, sahit tamaam uplabdh panthon ke baare men jaankaariyaan sameti jaayengi. 

Adhyaay 17: swarg ki sidhi pr chadhna— men sansaar ke baad kaa jeevan, aatamaa ke kaayaantran, devtav tathaa moksh ke maarg ke vibhinn sthaanon ko samaavisht kiyaa jaayega.

Moustafa Gadalla

1 – Pracheen Misri shabd, Neter aur uske streeling Netert, ka lagbhag sabhi vidvaanon dvaaraa galat tareeke se aur sambhavtah jaanbhujhkr ‘devi aur devtaa’ ke taur par anuvaad kiyaa gyaa. Vaastav men Neteru (Neter/Netert kaa bahuvachan) us ‘ek sarvshaktimaan parmeshvar’ ke divyee tatv aur kaaryee hain.

2 – Aapko Aamen/aamon/aamun yaa peer/per jaise Pracheen Misri shabdon ke lekhan men antar mil saktaa hai. Iskaa kaarn Misri ke granthon ke anuvaad men paae jaane waale ‘svar’ hain, jo vaastav men dhavniyon ke keval anumaan maatr hain, inkaa istemaal paschimi Misri-puraatatvshaastriyon dvaaraa Pracheen Misri shabdon kaa aasaani se uchhaaran karne ke liye kiyaa jaataa hai.

3 – Hum Hindi-bhaashiyon ke liye Neter/Netert (devtaa, devi) firaun yaa shehr jaise jaane pehchaane shabdon kaa upyog krenge aur uske baad un shabdon ki any vividhtaaon ko saamne rakhenge.

Yeh dhyaan dene vaali baat hai, ki devtaaon ke brahmaandiye shakti ki rakshaa ke liye unkaa (devi-devtaaon) asli naam gupt rakhaa gyaa thaa. Neteru ko unke visheshh gunon, visheshhtaa aur/yaa unki bhoomikaaon kaa varnan karne waale visheshhnon se snbodhit kiyaa jaataa thaa. Yeh niyam, Isis, Osiris, aamun, rey, horas, aadi sabhi saamaany shabdon pr laagu hotaa hai.

4 – Latin calendar kaa upyog karte samye, hum nimnlikhit shabdon kaa prayog karenge:

Isaa poorv — Isaa se pehle. Anye sandarbhon men ise ‘ee.poo.’ ke roop men bhi ullekh kiyaa gyaa hai.

Isvi — Isaa ke baad. Anye sandarbhon men ise ‘ee.’ ke roop men bhi ullekh kiyaa gyaa hai.

5 – Is pustak men Baladi shabd kaa prayog islaam ke maheen aavran ke bhitar maujood Misr ke aise vartmaan mook bahumat ko niroopit karne ke liye kiyaa jaayega, jo Pracheen Misr ki prampraaon se judee hue hain. Misr ki Isaai aabaadi ek jaatiye alpsankhyek hai, jo Yahudiyaa aur Siriya se Tolemi/Roman shaasit Sikandriyaa men sharnaarthiyon ke roop men aaye the. Aaj 2,000 saal baad, bhi unki shaklosurat tathaa unke vyavhaar ki vishishttaaon ke kaaran Misr ke adhikaansh mool-nivaasiyon aur unke beech aasaani se fark kiyaa jaa saktaa hai. (vistrit jaankaari ke liye dekhen, Moustafaa Gadalla krit Ancient Eyptian Culture Revealed)

6 – Pracheen Misr kaa koi aisaa lekh yaa lekh nhin hai jise svyam Misrvaasiyon ne ‘dhaarmik’, ‘antyeshti’ yaa ‘pavitr’, aadi ... ke roop men vargikrit kiyaa ho. Paschimi panditon ne Pracheen Misri granthon ko ‘flaan-flaan cheej ki pustak’ jaise, ‘khand’, ‘ukti’, ‘mantr’, ... aadi, Jaisaa manmaanaa naam de diyaa. Yahaan tak ki paschimi panditon ne yeh bhi tye kar diyaa ki flaan pustak” Theban Sanskaran” hai yaa flaan pustak “flaan-flaan kaalkhand kaa sanskaran” hai. Apne khud ke kalpit srijan ke aadhaar par, ye gyaani log Pracheen Misrvaasiyon ko galtiyon aur unke lekhan ke gaaayb anshon ke liye doshi thehraate hain?!!

Hum Pracheen Misri granthon ke manmaane kintu prachalit paschimi vargikarn kaa, jise yahaan tak ki Pracheen Misriyon ne bhi khud kabhi nhin kiyaa, keval sandarbh men aasaani ke liye ullekh karenge.

​Bhaag I : Misr Ka Rahasyamye Ekeshvarvaad

​Adhyaay 1: Sabse adhik dhaarmik

​1.1 Misr ke logon ki brahmaandiye chetna

Yunaani itihaaskaar Herodotus (500 ee.poo.) kaa kathan hai:


“duniyaa ke saare raashtron tulnaa men, Misrvaasi sabse khushmijaaj, sabse svasth aur sabse adhik dhaarmik hain.”


Misrvaasiyon ki utkrisht sthiti kaa shrey unke dvaaraa apne dainik jeevan men aadhyaatamik vaastaviktaaon—arthaat sampoorn vishvchetnaa—kaa upyog karne ko diyaa jaataa hai.

Misr ke makbron ke andar darshaaye gye dainik gatividhiyon ke drishyon men prithvi aur aakaash ke beech sada ek majboot sambandh dikhaai deta hai. Ye drishye, shikaar, machli pakadne, krishi, nyaayaalye, tathaa kala aur shilp aadi sabhi prakaar ke gatividhiyo ki chittrmye prastuti karte hain. Neteru (devi-devtaaon) ki upasthiti men yaa unki sahayetaa ke saath, in dainik gatividhiyon kaa chitrit kiyaa jaanaa, unke brahmaandiye sansarg kaa prateek hai.

“saikdon ki sankhyaa men khoje gye Pracheen Misr ki kisi bhi dhaarmik papaayari—tathaa anye lekhan falkon—pr manushye ko “khoji” yaa “aavishkaarak” nhin bataayaa gayaa.”

Unke sabhi astitavon kaa strot divyee shakti hi thi aur divyee shakti hi hai. Daiviye shaktiyaan hi sadaa srishti kaa strot rhi. Daiviye shaktiyaan hi, sabhi astitavon kaa mool hain aur inhin daiviye shaktiyon dvaaraa is brahmaand ki rachanaa hui tathaa unhin ke dvaaraa inkaa paalan kiyaa jaataa hai. Isliye Pracheen Misr men har tarah ke gyaan kaa shrey daiviye shaktiyon—arthaat Neteru (deviyon/devtaaon) ki visheshhtaaon/pakshon/gunon ko diye jaate the.

Yeh anant sehsambndh—brahmaandiye chetnaa— Eschalepiyas tritiye (25) ke harmetik granthon men prtidhavnit hoti hai.


“...shakti ki vo saari prakriyaa en jo swarg men kaarye aur shaasan karti hain, vo niche prithvi pr Misr men hastaantrit kar di gyi hain...balki yeh kahaa jaanaa chaahiye ki samuchaa brahmaand Misr men ek abhyaarnye ke roop men btaa hai...”


Har kriyaa, chaahe vo kitni bhi saansaarik kyon na ho, kuch had tak alaukik pratibimb rakhti thin: jutaai, buvaai, kataai, sharaab banaanaa, beer ke mug banaanaa, jahaaj kaa nirmaan karnaa, yuddh karnaa, khel khelnaa—in sab kaaryeon ko divyee gatividhiyon ke saansaarik prateekon ke roop men dekhaa gyaa.

Jise ab hum dharm kehte hain, use Misr men, itne vyaapak roop se savikaar kiyaa gayaa thaa ki use kisi naam ki jarurat bhi nhin thi. Unke liye, dhaarmik aur saansaarik ke beech koi kathit antar nahi thaa. Brhamaandiye chetnaa par aadhaarit unkaa saaraa gyaan unke dainik kaamkaaj men shaamil thaa, jo parampraaon men tabdeel ho gayaa.

Misr aane waale videshiyon ne, in mool parampraaon ki brahmaandiye gehraai ko samjhe binaa hi Baladi aur Pracheen Misriyon par jaldibaaji men “andhvishvaasi” kaa thappaa lgaaa diyaa, jo samjhdaari kattai nhin hai.

Jeevan men, computer chalaane se lekar yaa is tarah ke na jaane kitne kaam hum yeh jaane bagair karte hain, ki veh vaastav men kaam kaise kartaa hai. Ab isse humaare computer ke chalaane ko avaigyaanik keh kar khaarij to nahi kiyaa jaa saktaa. Theek vaise hi, Baladi aur Pracheen Misri prathaaon ko bhi khaarij nahi kiyaa jaanaa chaahiye, kyonki har insaan brahmaandiye kriyaaon ke vaigyaanik aadhaar se parichit nahi hotaa.

Kisi bhi samaaj men, keval kuch visheshh log hi yeh vaigyaanik sachaai jaante hain, ki koi kaaryee kyon aur kaise hotaa

​1.2 Brahmaand ki anekta me ektaa













​1.3 Aamen renef: ek aparibhaashit

























​Bhaag II: Srishti Ke Siddhaant

